اوتوزونجو درس
یاناشما ایلگیسی
تام یاناشما ایلگیسینده اولان سؤزلرین ده، یاناشما باخیمیندان یاخینلیق خصوصیتلرى فرقلهنیر. مثلا "یاخشى قلم" بیرلشمهسیله "بئش قلم" بیرلشمهسینده طرفلر آراسیندا یاناشما نیسبتى بیرینجیسینده داها چوخ و ایکینجیسینده آزدیر. بونا گؤره ده، بونلارى همجینس شکیلده یازدیقدا "یاخشى" سؤزۆ تابع اولدوغو سؤزله یاناشى یازیلیرسا، "بئش" سؤزۆ فاصیلهلى یازیلار: بئش یاخشى قلم. بو میثالدا "همن" عوضلیگینى آرتیرساق، اونون یاناشما ایلگیسینین داها ضعیف اولدوغوندان، تابع ائدن سؤزدن داها اوزاق اولاجاق: همن بئش یاخشى قلم.
دئمک یاناشان سؤزلرین یاناشما نیسبتى فرقلهنیر، آنجاق اونلارین هامیسینین ایلگیسى یاناشمادیر، اونا گؤره کى، بونلارین آراسینا یاناشما ایلگیسى اولمایان سؤزلر گیره بیلمز. اگر باشقا سؤز اورتایا گیرسه، معنا دولاشیقلیغى و دییشیکلیییه سبب اولار. مثلا یوخاریداکى میثالدا: "بئش همین یاخشى قلم" دئسک، غئیر طبیعى اولار.
یاناشما ایلگیسى دیلیمیزده عمومیتله اساس یئر توتور و اکثریتله تام یاناشما اولور.
azb_Arab azb_Arab azb_Arab azb_Arab azb_Arab